pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม ลงพื้นที่ตำบลบ้านโพน อำเภอคำม่วง จังหวัดกาฬสินธุ์ เพื่อเตรียมความพร้อมต้อนรับนายกรัฐมนตรี
วันอังคารที่ 12 ธันวาคม 2560
หัวหน้าผู้ตรวจราชการกระทรวงอุตสาหกรรม ลงพื้นที่ตําบลบ้านโพน อําเภอคําม่วง จังหวัดกาฬสินธุ์ เพื่อเตรียมความพร้อมต้อนรับนายกรัฐมนตรี
หัวหน้าผู้ตรวจราชการกระทรวงอุตสาหกรรม ลงพื้นที่ตําบลบ้านโพน อําเภอคําม่วง จังหวัดกาฬสินธุ์ เพื่อเตรียมความพร้อมต้อนรับนายกรัฐมนตรี
วันนี้ (12 ธันวาคม 2560) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม พร้อมด้วยนายรังสรรค์ สิงหบุตร อุตสาหกรรมจังหวัดกาฬสินธุ์ นายศักดิ์สิทธิ์ สิงห์สีนีย์ อุตสาหกรรมจังหวัดขอนแก่น และเจ้าหน้าที่ ลงพื้นที่ตําบลบ้านโพน อําเภอคําม่วง จังหวัดกาฬสินธุ์ เพื่อเตรียมความพร้อมการพัฒนาผู้ประกอบการท้องถิ่น SMEs ผ้าไหมแพรวาของกระทรวงอุตสาหกรรม ที่พลเอกประยุทธ จันทร์โอชา นายกรัฐมนตรี และคณะรัฐมนตรี ลงพื้นที่ตรวจราชการ ในวันพุธที่ 13 ธันวาคม 2560 นี้
รัฐบาลไทย-ข่าวทำเนียบรัฐบาล-"รัฐบาลปลด ธงเหลือง IUU"
วันศุกร์ที่ 11 มกราคม 2562
"รัฐบาลปลด ธงเหลือง IUU"
"รัฐบาลปลด ธงเหลือง IUU"
4 ปี ของความพยายามร่วมกันของทุกฝ่าย
รัฐบาลไทย-ข่าวทำเนียบรัฐบาล-คปภ. ลงพื้นที่ให้ความรู้ด้านการประกันภัยข้าวนาปีในจังหวัดพะเยา
วันอังคารที่ 22 พฤษภาคม 2561
คปภ. ลงพื้นที่ให้ความรู้ด้านการประกันภัยข้าวนาปีในจังหวัดพะเยา
• ผลักดันชาวนาใช้เป็นเครื่องมือเพิ่มความคุ้มกันรับมือกับความเสี่ยงจากภัยธรรมชาติปีนี้
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า สํานักงาน คปภ.ได้เดินหน้าขับเคลื่อนกลไกการประกันภัยพืชผล เพื่อผลักดันให้เกษตรกรไทยบริหารจัดการความเสี่ยงด้วยการประกันภัยข้าวนาปี พร้อมดําเนินงานตามมติคณะรัฐมนตรีเมื่อวันที่ 10 เมษายน 2561 ที่มอบหมายให้สํานักงาน คปภ.เป็นหน่วยงานดําเนินการสร้างความรู้ความเข้าใจด้านการประกันภัยให้แก่หน่วยงานที่เกี่ยวข้อง ผ่านโครงการ “อบรมความรู้ประกันภัย (Training for the Trainers)” ระหว่างวันที่ 21-22 พฤษภาคม 2561 จังหวัดพะเยา โดยสํานักงาน คปภ.ได้ลงพื้นที่เพื่อศึกษาสภาพปัญหาและรับฟังข้อคิดเห็น ตลอดจนข้อเสนอแนะจากเกษตรกรผู้ทําประกันภัยข้าวนาปีในพื้นที่จังหวัดพะเยา ซึ่งถือเป็นการลงพื้นที่เป็นจังหวัดที่ 4 สําหรับปีนี้ หลังจากลงพื้นที่ไปก่อนหน้านี้แล้วที่จังหวัดเชียงใหม่ จังหวัดลพบุรี และจังหวัดกําแพงเพชร
ทั้งนี้ จากการลงพื้นที่ศึกษาดูงานและเยี่ยมชมศูนย์เรียนรู้โดยเกษตรกรต้นแบบ ที่ศูนย์เรียนรู้ชุมชนบ้านบัว และพบปะเกษตรกรเพื่อรับฟังความคิดเห็นเกี่ยวกับการประกันภัยข้าวนาปี ณ วัดดอกบัว ตําบลบ้านตุ่น อําเภอเมืองพะเยา ซึ่งมีเกษตรกรให้ความสนใจเข้าร่วมรับฟังเป็นจํานวนกว่า 300 คน รวมทั้งจากการรายงานข้อมูลของสํานักงาน คปภ. จังหวัดพะเยา พบว่าในปี 2560 จังหวัดพะเยา มีพื้นที่เพาะปลูกข้าวทั้งสิ้น 617,214 ไร่ และมีการเอาประกันภัยข้าวนาปีจํานวน 313,223 ไร่ คิดเป็นร้อยละ 50.75% ของพื้นที่เพาะปลูกในจังหวัด ซึ่งสูงกว่าค่าเฉลี่ยทั้งประเทศที่มีอยู่ร้อยละ 44.94 โดยได้มีการจ่ายค่าสินไหมทดแทนไปแล้วทั้งสิ้น 13,584,847 บาท เมื่อเทียบกับเบี้ยประกันภัยสุทธิ 24,753,399 บาท สําหรับการลงพื้นที่ครั้งนี้ พบว่าเกษตรกรยังขาดความเข้าใจในเงื่อนไขการรับประกันภัยและความคุ้มครองจากการประกันภัยข้าวนาปี
ดังนั้น เพื่อให้เกษตรกรมีความเข้าใจและเห็นถึงความจําเป็นในการนําระบบประกันภัยมาเป็นเครื่องมือในการบริหารความเสี่ยงเพื่อเยียวยาความเสียหายที่เกิดขึ้นจากภัยธรรมชาติ จึงได้อบรมความรู้การประกันภัยข้าวนาปี “Training for the Trainers” ประจําปี 2561 โดย นายประจญ ปรัชญ์สกุล ผู้ว่าราชการจังหวัดพะเยา ให้การต้อนรับ และกล่าวขอบคุณที่สํานักงาน คปภ. ได้จัดอบรมความรู้ให้กับเกษตรกรจังหวัดพะเยา ซึ่งผู้เข้ารับการอบรมเป็นเจ้าหน้าที่จากหน่วยงานที่เกี่ยวข้อง ได้แก่ เกษตรจังหวัด เกษตรอําเภอ นายอําเภอ ปลัดอําเภอ หัวหน้าสํานักงานป้องกันและบรรเทาสาธารณภัยจังหวัดและเจ้าหน้าที่ กํานัน นายกองค์การบริหารส่วนตําบล ผู้อํานวยการศูนย์วิจัยข้าวจังหวัดและเจ้าหน้าที่ ประชาสัมพันธ์จังหวัด อาสาสมัครประชาสัมพันธ์ประจําหมู่บ้านและชุมชน สื่อมวลชน นักจัดรายการวิทยุโทรทัศน์ท้องถิ่น ผู้อํานวยการสํานักงานธนาคารเพื่อการเกษตรและสหกรณ์การเกษตรจังหวัด และผู้จัดการสาขา และผู้อํานวยการสํานักงาน คปภ.ภาค/จังหวัด เพื่อจะได้นําความรู้ไปถ่ายทอดต่อให้กับเกษตรกรผู้ปลูกข้าวนาปีต่อไป
“สํานักงาน คปภ.หวังเป็นอย่างยิ่งว่า “โครงการประกันภัยข้าวนาปี” จะเป็นประโยชน์ต่อเกษตรกรชาวนาไทย และทําให้เกษตรกรเล็งเห็นความสําคัญของการประกันภัยมากยิ่งขึ้น อันจะส่งผลให้เกิดความต่อเนื่องและยั่งยืนในการปฏิรูปนโยบายการประกันภัยพืชผล ซึ่งนําไปสู่การสร้างความมั่นคงในชีวิตและยกระดับรายได้ของเกษตรกรในประเทศต่อไป”
รัฐบาลไทย-ข่าวทำเนียบรัฐบาล-มหาดไทยเผยลงทะเบียนผู้ค้าตลาดประชารัฐคึกคัก ยอดรวมลงทะเบียนกว่า 6.2 หมื่นคน เชิญชวนพี่น้องประชาชนผู้มีรายได้น้อยลงทะเบียนในช่วง 8 วันสุดท้าย
วันศุกร์ที่ 24 พฤศจิกายน 2560
มหาดไทยเผยลงทะเบียนผู้ค้าตลาดประชารัฐคึกคัก ยอดรวมลงทะเบียนกว่า 6.2 หมื่นคน เชิญชวนพี่น้องประชาชนผู้มีรายได้น้อยลงทะเบียนในช่วง 8 วันสุดท้าย
มหาดไทยเผยลงทะเบียนผู้ค้าตลาดประชารัฐคึกคัก ยอดรวมลงทะเบียนกว่า 6.2 หมื่นคน เชิญชวนพี่น้องประชาชนผู้มีรายได้น้อยลงทะเบียนในช่วง 8 วันสุดท้าย
วันนี้ (23 พ.ย.60)นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ตามที่กระทรวงมหาดไทยได้บูรณาการร่วมกับหน่วยงานที่เกี่ยวข้อง เปิดรับลงทะเบียนผู้ประกอบการโครงการตลาดประชารัฐ รวม 9 ประเภท ณ ศูนย์ดํารงธรรมจังหวัด ศูนย์ดํารงธรรมอําเภอ และสํานักงานเขตทั้ง 50 เขตในกรุงเทพมหานคร เพื่อเปิดโอกาสให้พี่น้องประชาชน เกษตรกร พ่อค้า แม่ค้า ผู้มีรายได้น้อย และผู้ได้รับความเดือดร้อนจากการไม่มีสถานที่ค้าขาย ได้ลงทะเบียนจับจองพื้นที่ตลาดประชารัฐ อันเป็นการสร้างโอกาส สร้างอาชีพ สร้างรายได้ให้แก่ประชาชน โดยเปิดรับลงทะเบียนตั้งแต่วันที่ 10 พฤศจิกายน 2560 เป็นต้นมา พบว่าตลอด 13 วันที่ผ่านมา (10-22 พ.ย.60) มีพี่น้องประชาชนให้ความสนใจอย่างต่อเนื่อง และเดินทางมาลงทะเบียนกันอย่างคับคั่งเป็นจํานวนมาก โดยมียอดสะสมของผู้ลงทะเบียนทั้งสิ้น62,730 รายซึ่งตลาดที่ได้รับความนิยมสูงสุด 3 ลําดับแรก คือ 1. ตลาดประชารัฐคนไทยยิ้มได้ 38,680 ราย 2. ตลาดประชารัฐท้องถิ่นสุขใจ 31,585 ราย และ 3. ตลาดประชารัฐของดีจังหวัด 14,692 ราย
ด้านของประเภทสินค้าที่ประชาชนประสงค์จะนํามาจําหน่าย 3 ลําดับแรก ได้แก่ 1. สินค้าเกษตร 14,735 ราย 2. อาหารพร้อมรับประทาน ข้าวแกง 14,617 ราย และ 3. ผัก ผลไม้ปลอดภัย 12,085 ราย
ในส่วนของประเภทผู้ประกอบการ ได้แก่ 1. พ่อค้า/แม่ค้า 30,278 ราย 2. เกษตรกร 14,730 ราย และ 3. ผู้มีรายได้น้อย 6,859 ราย
สําหรับพื้นที่/จังหวัดที่มีผู้มาลงทะเบียนสูงสุด คือ 1. กรุงเทพมหานคร 4,392 ราย 2. จังหวัดศรีสะเกษ 3,369 ราย 3. จังหวัดนครราชสีมา 3,160 ราย 4. จังหวัดสกลนคร 2,084 ราย และ 5. จังหวัดบุรีรัมย์ 1,583 ราย
นายนิสิตฯ กล่าวเพิ่มเติมว่า ขณะนี้เหลือเวลาการรับลงทะเบียนอีก 8 วัน ทั้งนี้ พี่น้องประชาชน เกษตรกร พ่อค้า แม่ค้า ผู้มีรายได้น้อย และผู้ที่ได้รับความเดือดร้อนจากการไม่มีสถานที่ค้าขาย สามารถนําบัตรประจําตัวประชาชน หรือบัตรที่มีเลขประจําตัวประชาชน 13 หลักที่ทางราชการออกให้ เดินทางไปลงทะเบียนเป็นผู้ประกอบการตลาดประชารัฐได้ถึงวันที่ 30 พฤศจิกายน 2560 นี้ ที่ศูนย์ดํารงธรรมจังหวัด ศูนย์ดํารงธรรมอําเภอ ทั่วประเทศ และสํานักงานเขตทั้ง 50 เขตในกรุงเทพมหานคร
ครั้งที่ 179/2560
กลุ่มงานเผยแพร่การประชาสัมพันธ์ กองสารนิเทศ สป.มท.
รัฐบาลไทย-ข่าวทำเนียบรัฐบาล-ไทยเดินหน้าจำกัดส่งออกยางช่วง 3 เดือน ร่วมกับมาเลย์ และอินโด อย่างจริงจัง
วันพุธที่ 24 มกราคม 2561
ไทยเดินหน้าจํากัดส่งออกยางช่วง 3 เดือน ร่วมกับมาเลย์ และอินโด อย่างจริงจัง
ไทยเดินหน้าจํากัดส่งออกยางช่วง 3 เดือน ร่วมกับมาเลย์ และอินโด อย่างจริงจังย้ําพร้อมประสานพณ.ตรวจสอบปริมาณยาง
นายกฤษฎา บุญราช รัฐมนตรีว่าการกระทรวงเกษตรและสหกรณ์กล่าวว่า ในฐานะประเทศไทยเป็นประเทศผู้ผลิตและส่งออกยางพารารายใหญ่ของโลก ร่วมกับประเทศสมาชิกผู้ผลิตยางทั้งมาเลเซีย และอินโดนีเซีย ในการควบคุมปริมาณการส่งออกยางพาราในช่วงเดือนมกราคม-มีนาคม 2561คิดเป็นจํานวนรวมประมาณ 350,000 ตันเป็นการลดปริมาณยางพาราในตลาดโลกลงอย่างเฉียบพลัน โดยทั้งสามประเทศจะใช้กฎหมายในการดําเนินการของแต่ละประเทศสมาชิกอย่างจริงจัง อย่างกรณีประเทศไทย ได้ออกประกาศราชกิจจานุเบกษา เมื่อวันที่ 10 มกราคม 2561 เรื่อง กําหนดปริมาณจัดสรรเนื้อยางสําหรับการส่งออก พ.ศ.2561 โดยอาศัยอํานาจตามพระราชบัญญัติควบคุมยาง พ.ศ. 2542 และประเทศมาเลเซียจะดําเนินการภายใต้ Malaysia Rubber Board ซึ่งมีกฎหมายควบคุมการส่งออกเช่นเดียวกับประเทศไทย และด้านประเทศอินโดนีเซียดําเนินการโดย Gabungan Perusahaan Karet Indonesia Rubber Association of Indonesia: GAPKINDO ร่วมกับกระทรวงต่างประเทศ ทั้งนี้ แต่ละประเทศจะมีสัดส่วนในการควบคุมการส่งออกซึ่งขึ้นอยู่กับปริมาณพื้นที่ปลูกและผลิตของแต่ละประเทศ สําหรับประเทศไทยจะลดสัดส่วนการส่งออกยางอยู่ที่ประมาณ 2.3 แสนตัน ทั้งสามประเทศจะดําเนินการอย่างจริงจังภายใต้กฎหมายในการควบคุมที่ใช้มาตรการดังกล่าวของแต่ละประเทศ
นายกฤษฎากล่าวเพิ่มเติมว่าในขณะเดียวกันทั้งประเทศผู้ผลิตยางรายใหญ่ของโลก มีเป้าหมายในการเพิ่มการใช้ยางภายในประเทศตนเองมากขึ้น จะเห็นได้ว่า ด้านมาเลเซียนําร่องเป็นประเทศผู้ผลิตที่นําร่องแปรรูปเป็นผลิตภัณฑ์อุตสาหกรรมมากขึ้น จนเป็นผู้นําด้านการส่งออกถุงมือยางของโลก และทางรัฐบาลไทยมีนโยบายเร่งเร่งส่งเสริมนวัตกรรม และสนับสนุนให้มีการใช้ยางพาราภายในประเทศเพิ่มมากขึ้น ขณะนี้ มีหลายหน่วยงาน โดยเฉพาะอย่างยิ่งหน่วยงานของรัฐที่ตอบรับนํายางพาราไปใช้ในรูปแบบต่างๆ เช่น ถนนยางพารา สนามกีฬา บล็อกปูพื้น ปูสระน้ํา รวมถึงที่นอน และหมอนจากยางพารา เป็นต้น ตั้งเป้าการใช้ยางของหน่วยงานรัฐประมาณ 200,000 ตัน ในปี2561 นี้
“ระหว่างการจํากัดลดส่งออกยาง ใน 3 เดือนนั้น (มกราคม-มีนาคม 2561) มีมาตรการออกมาผ่านมติที่ประชุมคณะรัฐมนตรี (ครม.) เห็นชอบเพื่อบรรเทาผลกระทบผู้ประกอบการในมาตรการต่างๆ อาทิ โครงการสนับสนุนสินเชื่อเงินทุนหมุนเวียนแก่ผู้ประกอบกิจการยาง(ยางแห้ง) วงเงิน 2 หมื่นล้านบาท โดยชดเชยดอกเบี้ยไม่เกิน 3% ต่อปี และโครงการส่งเสริมการใช้ยางในหน่วยงานของรัฐ เป้าหมาย 2 แสนตัน โดยมาตรการต่างๆ เหล่านี้เพื่อให้เกิดการใช้ยางในประเทศให้มากขึ้น ย้ําว่าบริษัทใดได้รับผลกระทบจากนโยบายนี้ขอให้แจ้งมาที่รัฐมนตรีได้โดยตรงซึ่งกระทรวงเกษตรฯ จะประสานกระทรวงพาณิชย์เข้าไปตรวจสอบปริมาณยางในสต๊อกพร้อมทั้งหาราคาต้นทุนที่เป็นธรรมแก่ผู้ประกอบการที่ร้องเรียนขอความเป็นธรรมที่รับผลกระทบจากนโยบายลดการส่งออกด้วยทุกราย”นายกฤษฎากล่าวย้ํา
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-การระดมทุนผ่านระบบ e-Bidding ครั้งแรกของการไฟฟ้าส่วนภูมิภาค
วันพุธที่ 25 กันยายน 2562
การระดมทุนผ่านระบบ e-Bidding ครั้งแรกของการไฟฟ้าส่วนภูมิภาค
เมื่อวันที่ 23 ก.ย.2562 กฟภ.ได้ระดมทุนโดยการออกพันธบัตร กฟภ. กระทรวงการคลังไม่ค้ําประกัน เพื่อเสนอขายต่อนักลงทุนสถาบัน (Institutional Investor : II) และนักลงทุนรายใหญ่ (High Net Worth : HNW) ดยวิธีการประมูลผ่านระบบอิเล็กทรอนิกส์ (e-Bidding) ของ ธปท.
เมื่อวันที่ 23 กันยายน 2562 การไฟฟ้าส่วนภูมิภาค (กฟภ.) ได้ระดมทุนโดยการออกพันธบัตร กฟภ. กระทรวงการคลังไม่ค้ําประกัน เพื่อเสนอขายต่อนักลงทุนสถาบัน (Institutional Investor : II) และนักลงทุนรายใหญ่ (High Net Worth : HNW) โดยวิธีการประมูลผ่านระบบอิเล็กทรอนิกส์ (e-Bidding) ของธนาคารแห่งประเทศไทย (ธปท.) ซึ่งเป็นครั้งแรกของพันธบัตรรัฐวิสาหกิจในกลุ่มที่กระทรวงการคลังไม่ค้ําประกันที่ดําเนินการผ่านระบบ e-Bidding ด้วยรุ่นอายุที่ยาวถึง 15 ปี (PEA349A) วงเงินไม่เกิน 4,000 ล้านบาท อัตราดอกเบี้ยร้อยละ 2.20 ต่อปี ซึ่งผลการประมูลพันธบัตร กฟภ. ดังกล่าว ได้รับการตอบรับจากนักลงทุนเป็นอย่างดี ส่งผลให้ Bid Coverage Ratio (BCR) เท่ากับ 2.53 เท่า โดยมีอัตราผลตอบแทนระหว่างร้อยละ 2.2000 – 2.3670 ต่อปี ทั้งนี้ กระทรวงการคลังสนับสนุนให้รัฐวิสาหกิจกลุ่มที่กระทรวงการคลังไม่ค้ําประกันเงินกู้ ประมูลพันธบัตรผ่านระบบ e-Bidding ซึ่งเป็นการพัฒนาให้เป็นแนวทางเดียวกับการประมูลพันธบัตรรัฐบาลที่มีการนํานวัตกรรมและระบบการทํางานที่เป็นดิจิทัลเข้ามาประยุกต์ใช้ และเป็นการสนับสนุนการขยายฐานนักลงทุน ลดขั้นตอนและระยะเวลาในการประมูลพันธบัตร รวมทั้งเป็นการส่งเสริมให้สถาบันการเงินและนักลงทุนรายใหญ่ (Institutional Investor and High Net Worth : II & HNW) สามารถเข้าถึงตราสารหนี้ชั้นดี (Rating AAA) ในอัตราผลตอบแทนที่เหมาะสม
ในปีงบประมาณ พ.ศ. 2563 นักลงทุนและคู่ค้าสามารถติดตามแผนการออกพันธบัตร กฟภ. จากแผนการกู้เงินรายไตรมาสของรัฐวิสาหกิจที่กระทรวงการคลังจัดหาได้จากเว็บไซต์สํานักงานบริหารหนี้สาธารณะ (www.pdmo.go.th) ทั้งนี้ ขอขอบคุณสําหรับความร่วมมือด้วยดีเสมอมา หากมีข้อเสนอแนะหรือข้อสงสัยประการใด สามารถสอบถามได้ที่ หมายเลขโทรศัพท์ 02-265-8050 ต่อ 5406 และ 5420
สํานักงานบริหารหนี้สาธารณะ
โทร. 02-265-8050 ต่อ 5406 และ 5420
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม มอบแนวทางการดำเนินงานแก่ผู้บริหารกรมทางหลวง ประจำปีงบประมาณ 2561
วันศุกร์ที่ 15 ธันวาคม 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม มอบแนวทางการดําเนินงานแก่ผู้บริหารกรมทางหลวง ประจําปีงบประมาณ 2561
นายอาคม เติมพิทยาไพสิฐ รัฐมนตรีว่าการกระทรวงคมนาคม ได้มอบแนวทาง
การดําเนินงานให้กับผู้บริหารกรมทางหลวง ในการสัมมนาผู้บริหารกรมทางหลวง ประจําปีงบประมาณ 2561 ซึ่งจัดภายใต้หัวข้อ “ความท้าทายในการบริหารทางหลวงภายใต้บริบทที่เปลี่ยนแปลง”
เมื่อวันที่ 14 ธันวาคม 2560 โดยมี นายธานินทร์ สมบูรณ์ อธิบดีกรมทางหลวง และคณะผู้บริหารกรมทางหลวง ให้การต้อนรับ ณ โรงแรมรามาการ์เด้นส์ ถนนวิภาวดีรังสิต กรุงเทพฯ การสัมมนาดังกล่าวจัดขึ้นเพื่อให้ผู้บริหารทุกระดับของกรมทางหลวงได้รับทราบนโยบายและแนวทางการดําเนินงานที่สําคัญ สามารถนําไปปฏิบัติได้อย่างมีประสิทธิภาพ และเป็นไปในทิศทางและเป้าหมายเดียวกัน รวมถึงได้รับความรู้ความเข้าใจเกี่ยวกับบริบทในการบริหารงานที่เปลี่ยนแปลงไป สามารถปรับเปลี่ยนแนวคิด ทัศนคติ วิสัยทัศน์ให้กว้างไกล ก้าวทันต่อความเปลี่ยนแปลง ตลอดจนมีโอกาสแลกเปลี่ยนประสบการณ์ ปัญหา และอุปสรรคระหว่างกัน นําไปสู่การพัฒนาคุณภาพและมาตรฐานการดําเนินงานของกรมทางหลวง
นายอาคม เติมพิทยาไพสิฐ กล่าวว่า กรมทางหลวงได้ปฏิบัติภารกิจสําคัญจํานวนมาก ตามนโยบายรัฐบาลและกระทรวงคมนาคมในการพัฒนาโครงสร้างพื้นฐานด้านคมนาคมขนส่งทางบก เพื่อรองรับการพัฒนาทางด้านเศรษฐกิจ การค้า การลงทุน และส่งเสริมความสามารถในการแข่งขันของประเทศ โดยเฉพาะการสร้างทางหลวงพิเศษระหว่างเมืองและการพัฒนาระบบโครงข่ายทางหลวง เพื่อเชื่อมระเบียงเศรษฐกิจ และเชื่อมโยงระบบการขนส่งของไทยสู่นานาประเทศ ดังนั้น การบริหารงานปัจจุบันภายใต้บริบทที่เปลี่ยนแปลง มีความท้าทายที่ควรตระหนักและให้ความสําคัญ ประกอบด้วย 1. การเพิ่มประสิทธิภาพของทางหลวงให้ได้มาตรฐานความปลอดภัยในระดับสากล โดยยึดประชาชนเป็นศูนย์กลาง คือ ทําให้ประชาชนได้รับการตอบสนองความต้องการ มีความสุข สะดวก สบาย และได้รับความปลอดภัยสูงสุด 2. การพัฒนาโครงสร้างพื้นฐานด้านคมนาคมขนส่งที่เป็นมิตรกับสิ่งแวดล้อมและปลอดภัย 3. การสร้างโอกาสการเข้าถึงบริการสาธารณะอย่างทั่วถึงและเท่าเทียมสําหรับคนทุกคน และ 4. การนําเทคโนโลยีและนวัตกรรมมาใช้ในการก่อสร้าง วิจัยและพัฒนาสายทางให้สอดคล้องกับแผนการพัฒนาประเทศ
นายธานินทร์ สมบูรณ์ กล่าวว่า กรมทางหลวงจะดําเนินงานสู่เป้าหมายและวิสัยทัศน์ คือ “ระบบทางหลวงที่สะดวก ปลอดภัย เชื่อมโยงการพัฒนาโครงสร้างพื้นฐานของประเทศ” เพื่อตอบสนองทุกนโยบายและยุทธศาสตร์ที่เกี่ยวข้อง ทั้งนี้ การเป็นผู้บริหารที่ดีจําเป็นต้องมีวิสัยทัศน์กว้างไกล ยึดมั่นต่อการทํางานตามหลักธรรมาภิบาล มีความโปร่งใส เป็นธรรม ตรวจสอบได้ และให้ความสําคัญกับผู้มีส่วนได้ส่วนเสียทุกฝ่าย
รัฐบาลไทย-ข่าวทำเนียบรัฐบาล-หมอฟัน แนะ 5 วิธีลดอาการเสียวฟัน
วันอาทิตย์ที่ 18 มีนาคม 2561
หมอฟัน แนะ 5 วิธีลดอาการเสียวฟัน
ทันตแพทย์เผยดื่มน้ําอัดลม ทานอาหารรสเปรี้ยว แปรงฟันไม่ถูกวิธีอย่างสม่ําเสมอ เป็นปัจจัยเสริมทําให้เกิดอาการเสียวฟัน แนะ 5 วิธีช่วยลดอาการเสียวฟัน ลดการสูญเสียฟัน
ทันตแพทย์หญิงปิยะดา ประเสริฐสม ผู้อํานวยการสํานักทันตสาธารณสุข กรมอนามัย กล่าวว่า อาการเสียว ฟันเป็นปัญหาทันตกรรมที่เกิดจากภาวะเหงือกร่นและเคลือบฟันสึกกร่อน มักพบในคนอายุระหว่าง 20-50 ปี ซึ่งพฤติกรรมที่เป็นปัจจัยเสริมทําให้เกิดอาการเสียวฟัน เช่น ดื่มน้ําอัดลม รับประทานอาหารรสเปรี้ยว รับประทานอาหารแข็งและเหนียว แปรงฟันไม่ถูกวิธี แปรงฟันแรงเกินไปอย่างสม่ําเสมอ ซึ่งพฤติกรรมเหล่านี้ทําให้เคลือบฟันสึกและบางลงจนถึงชั้นเนื้อฟันที่อยู่ใกล้กับโพรงประสาทฟันมีเส้นประสาทเป็นจํานวนมาก ของเหลวในท่อเนื้อฟันจะไปกระตุ้นปลายประสาทฟันก็จะทําให้เกิดอาการเสียวฟัน
อาการเสียวฟันยังอาจเกิดจากฟันแตก หรือฟันร้าว ซึ่งในบางครั้งมีขนาดเล็กมากสังเกตไม่เห็นหรือมีการสะสมของคราบจุลินทรีย์และแบคทีเรียทําให้เป็นโรคเหงือกอักเสบหรือฟันผุลึกถึงชั้นเนื้อฟัน อาจมีอาการเสียวฟันร่วมกับการปวดฟัน ซึ่งอาการเหล่านี้หากปล่อยไว้โดยไม่รักษาอาจเกิดการลุกลามทําให้สูญเสียฟันได้
สําหรับการป้องกันและลดอาการเสียวฟันมี 5 วิธี ได้แก่ 1.ใช้ยาสีฟันพิเศษ ที่มีสารโปแทสเซียมไนเตรต หรือสตรอนเทียม อะซิเตตผสมอยู่ จะช่วยป้องกันไม่ให้เส้นประสาทถูกกระตุ้นบรรเทาอาการเสียวฟันได้ 2.ใช้แปรงสีฟันขนอ่อนนุ่มและแปรงฟันให้ถูกวิธี ควรขอคําแนะนําจากทันตแพทย์เกี่ยวกับวิธีแปรงฟันให้ถูกวิธี 3.อย่าเคี้ยวของแข็ง เพราะการกัดของแข็งอาจทําให้ฟันแตกหรือหักเป็นรอยร้าวขนาดเล็กได้ 4.งดดื่มน้ําผลไม้รสเปรี้ยวและน้ําอัดลม เช่น น้ํามะนาวมีฤทธิ์เป็นกรด หากบริโภคบ่อยและติดต่อกันนานเกินไป อาจทําให้เกิดการละลายตัวของเคลือบฟัน 5.แปรงฟันอย่างถูกวิธีอย่างน้อยวันละ 2 ครั้ง และใช้ไหมขัดฟันทําความสะอาดฟันหลังแปรงฟันทุกครั้ง เพื่อลดคราบจุลินทรีย์บริเวณซอกฟันที่จะทําให้เกิดโรคเหงือกอักเสบและโรคปริทันต์ และถ้าทํา 5 วิธีข้างต้นแล้วอาการยังไม่ดีขึ้น ให้รีบปรึกษาทันตแพทย์ เพื่อรับการรักษาให้ถูกต้องตามต้นเหตุ เช่น การใช้ฟลูออไรด์ที่มีความเข้มข้นสูง การอุดฟัน การครอบฟัน และการรักษาโรคเหงือก เป็นต้น
********************************* 18 มีนาคม 2561
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ “ศาสตร์พระราชากับการพัฒนาศักยภาพบุคลากร ผู้ทำหน้าที่จัดการศึกษาในสถานพินิจและคุ้มครองเด็กและเยาวชน”
วันพฤหัสบดีที่ 22 มีนาคม 2561
ม.ล.ปนัดดาฯ บรรยายพิเศษ “ศาสตร์พระราชากับการพัฒนาศักยภาพบุคลากร ผู้ทําหน้าที่จัดการศึกษาในสถานพินิจและคุ้มครองเด็กและเยาวชน”
ม.ล.ปนัดดาฯ บรรยายพิเศษ “ศาสตร์พระราชากับการพัฒนาศักยภาพบุคลากร ผู้ทําหน้าที่จัดการศึกษาในสถานพินิจและคุ้มครองเด็กและเยาวชน”
เมื่อวันอังคารที่ ๒๑ มีนาคม ๒๕๖๑ เวลา ๑๐.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
บรรยายพิเศษ เรื่อง “ศาสตร์พระราชากับการพัฒนาครูในกรมพินิจและคุ้มครองเด็กและเยาวชน”
แก่บุคลากรที่ทําหน้าที่จัดการศึกษาของสถานพินิจและคุ้มครองเด็กและเยาวชน จาก 76 จังหวัด
และกรุงเทพมหานคร ภายใต้โครงการพัฒนาศักยภาพบุคลากรที่ทําหน้าที่จัดการศึกษาในสถานพินิจ
และคุ้มครองเด็กและเยาวชน ณ สถาบันพัฒนาบุคลากรในกระบวนการยุติธรรมเด็กและเยาวชน
ศูนย์ฝึกและอบรมเด็กและเยาวชนชายบ้านอุเบกขา อําเภอพุทธมณฑล จังหวัดนครปฐม
ม.ล.ปนัดดาฯ กล่าวว่า “ความเป็นครูอาจารย์ของสถานพินิจและคุ้มครองเด็กและเยาวชน
และศูนย์ฝึกและอบรมเด็กและเยาวชน ได้ฝึกฝนทั้งหลักวิชาการที่ท่านเรียนสําเร็จกันมา
ได้เรียนรู้วิชาสังคมจิตวิทยา วิชาประสบการณ์ชีวิต อันมีความหลากหลายทางปัญหา
ประการนี้ ครูอาจารย์ทุกท่าน ได้กุศลใหญ่หลวงในการช่วยแก้ไขปัญหาสังคมที่เกิดขึ้น
และสร้างขึ้นโดยสังคมภายนอก แต่เราทั้งหลายต้องมาปรับปรุงแก้ไขจากภายในที่เป็นปลายทาง
เพื่อให้ลูก ๆ หลาน ๆ ก้าวเดินกลับสู่สังคมที่ดีกว่า มีคุณภาพกว่า เมื่อแรกเดินเข้ามายังสถานพินิจฯ
และศูนย์ฝึกอบรมฯ สังคมเปลี่ยนแปลงไปมาก ทั้งของเราและประชาคมโลก การแก้ไขปัญหาที่ยั่งยืน
จะเป็นประเทศเล็กประเทศใหญ่ ย่อมมีตรรกะแห่งคุณความดี และความถูกต้องเดียวกัน
กล่าวคือ คุณธรรมจริยธรรม เป็นเรื่องค้ําจุนความอยู่รอดของบ้านเมือง
และลูกหลานเยาวชน ที่ผมขอฝากครูอาจารย์ได้ช่วยกันอบรมสั่งสอนให้เด็ก ๆ ทั้งหลายกลับตัวกลับใจ
มีอุดมการณ์ของความรับผิดชอบและรักชาติบ้านเมืองเป็นอนาคตอันสําคัญของชาติสืบไปในวันข้างหน้า”
รัฐบาลไทย-ข่าวทำเนียบรัฐบาล-อนุทิน มอบนโยบายผู้บริหารทั่วประเทศ รับมือการผ่อนปรนระยะ 4 [กระทรวงสาธารณสุข]
วันพฤหัสบดีที่ 18 มิถุนายน 2563
อนุทิน มอบนโยบายผู้บริหารทั่วประเทศ รับมือการผ่อนปรนระยะ 4 [กระทรวงสาธารณสุข]
อนุทิน มอบนโยบายผู้บริหารทั่วประเทศ รับมือการผ่อนปรนระยะ 4
รองนายกรัฐมนตรีและรัฐมนตรีว่าการกระทรวงสาธารณสุข มอบนโยบายนายแพทย์สาธารณสุขจังหวัด ผู้อํานวยการโรงพยาบาลทั่วประเทศ รับมือเตรียมการรองรับสถานการณ์โรคติดเชื้อไวรัสโคโรนา 2019 หลังมาตรการผ่อนคลายระยะที่ 4 ส่วนนโยบายการจับคู่เดินทาง คํานึงถึงความปลอดภัยประชาชนเป็นสําคัญ
วันนี้ (17 มิถุนายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มอบนโยบายการเตรียมการรองรับการระบาดของโรคติดเชื้อไวรัสโคโรนา 2019 หลังมาตรการผ่อนคลายระยะที่ 4 แก่ผู้บริหารระดับสูง ผู้ตรวจราชการ นายแพทย์สาธารณสุขจังหวัด ผู้อํานวยการโรงพยาบาลศูนย์/ โรงพยาบาลทั่วไป/ โรงพยาบาลชุมชน และให้สัมภาษณ์ว่า ผู้บริหารและเจ้าหน้าที่สาธารณสุข ได้ทุ่มเททํางานร่วมกับทุกภาคส่วน จนทําให้ประเทศไทยควบคุมการระบาดของโรคได้เป็นอย่างดี ไม่มีผู้ติดเชื้อในประเทศติดต่อกันหลายวัน มีการผ่อนคลายมาตรการต่าง ๆ แต่ไม่สามารถประมาทได้ เพราะโรคนี้คือโรคระบาดที่สร้างผลกระทบกับคนทั้งโลก จําเป็นต้องวางแผนไว้สําหรับสถานการณ์ที่เลวร้ายที่สุดไว้ด้วย
นายอนุทินกล่าวต่อว่า ได้กําชับให้ปลัดกระทรวงสาธารณสุข ติดตามเรื่องการบรรจุข้าราชการใหม่ในกลุ่มบุคลากรที่ทํางานต่อสู้โควิด เพื่อให้มีขวัญกําลังใจ ตอบแทนความทุ่มเททํางาน รวมทั้งมอบหมายให้ผู้ตรวจราชการกระทรวงสาธารณสุข นายแพทย์สาธารณสุขจังหวัด จัดลําดับความสําคัญโครงการงบประมาณ พ.ร.ก.เงินกู้ ที่กระทรวงสาธารณสุขได้รับจัดสรรกรอบวงเงิน 4.5 หมื่นล้านบาท บริหารให้มีประสิทธิภาพ ให้มั่นใจว่าจะนําไปใช้ในสิ่งที่เป็นประโยชน์กับภารกิจ เกิดประสิทธิภาพสูงสุดในการให้บริการประชาชน
ส่วนความคืบหน้าการจับคู่เดินทางระหว่างประเทศที่มีความเสี่ยงจากโควิด 19 ในระดับต่ํา ได้มอบหมายให้กรมควบคุมโรค และนพ.ศุภกิจ ศิริลักษณ์ รองปลัดกระทรวงสาธารณสุข หารือกับทูตประเทศต่าง ๆ เป็นรายประเทศ โดยพิจารณาให้สอดคล้องกับกฎระเบียบของประเทศไทย คํานึงถึงความปลอดภัยประชาชนเป็นสําคัญ นอกจากเรื่องเศรษฐกิจ โดยต้องทํา MOU กําหนดข้อตกลงร่วมกันระหว่างสองประเทศ หากปฏิบัติไม่ตรงกับ MOU สามารถยกเลิกสัญญาได้ เริ่มในกลุ่มนักธุรกิจ วิศวกร และครู โรงเรียนนานาชาติ เพื่อให้มีการเดินทางได้ภายใต้กรอบที่เราวางเอาไว้ เกิดความปลอดภัยและมั่นใจว่าไม่ให้เกิดการแพร่กระจายของเชื้อ โดยมาตรการและหลักปฏิบัติจะเสนอ พลเอก ประยุทธ์ จันทร์โอชา นายกรัฐมนตรี พิจารณาให้ความเห็นชอบต่อไป อย่างไรก็ตาม ขอความร่วมมือประชาชนอย่าประมาท การ์ดอย่าตก สวมหน้ากากอนามัย หมั่นล้างมือ หลีกเลี่ยงไปในที่คนแออัด เพราะโรคนี้มีผลกระทบต่อสุขภาพ เศรษฐกิจ สังคมเป็นวงกว้าง
ส่วนมาตรการ “ไทยเที่ยวไทย” เพื่อกระตุ้นเศรษฐกิจ และให้อาสาสมัครสาธารณสุขประจําหมู่บ้าน (อสม.) และเจ้าหน้าที่โรงพยาบาลส่งเสริมสุขภาพตําบล (รพ.สต.) ได้รับสิทธิเที่ยวฟรี ตามเงื่อนไขที่กําหนดในแพ็คเกจ “กําลังใจ” นั้น นายอนุทินกล่าวว่า สนับสนุนโครงการที่เกิดขึ้น เพื่อสร้างขวัญและกําลังใจให้กับคนทํางาน และเมื่อนําเงินไทยใช้ในประเทศไทย ก็เป็นการหมุนเงินในระบบเศรษฐกิจไทย ย่อมเป็นผลดีต่อภาพรวม ซึ่งจะต้องมีการตรวจสอบ ซึ่งคิดว่า ภาครัฐไม่ได้ปล่อยปละละเลย
รัฐบาลไทย-ข่าวทำเนียบรัฐบาล-กรมสรรพากรขอชี้แจงเรื่องการขอเอกสารประกอบการพิจารณาคืนภาษีเงินได้บุคคลธรรมดา ปีภาษี 2560 เพิ่มเติม
วันศุกร์ที่ 4 พฤษภาคม 2561
กรมสรรพากรขอชี้แจงเรื่องการขอเอกสารประกอบการพิจารณาคืนภาษีเงินได้บุคคลธรรมดา ปีภาษี 2560 เพิ่มเติม
ตามที่ปรากฏว่ามีผู้เสียภาษีบางรายได้รับจดหมายอิเล็กทรอนิกส์ หัวเรื่อง เรื่องการขอเอกสารประกอบการพิจารณาคืนภาษีเงินได้บุคคลธรรมดา ปีภาษี 2560 เพิ่มเติม โดยขอให้ผู้เสียภาษีส่งหลักฐานประกอบการพิจารณาคืนภาษีเงินได้บุคคลธรรมดา พร้อมสําเนาบัตรประชาชน
ตามที่ปรากฏว่ามีผู้เสียภาษีบางรายได้รับจดหมายอิเล็กทรอนิกส์ หัวเรื่อง เรื่องการขอเอกสารประกอบการพิจารณาคืนภาษีเงินได้บุคคลธรรมดา ปีภาษี 2560 เพิ่มเติม โดยขอให้ผู้เสียภาษีส่งหลักฐานประกอบการพิจารณาคืนภาษีเงินได้บุคคลธรรมดา พร้อมสําเนาบัตรประจําตัวประชาชน โดยให้นําส่งเอกสารผ่านทาง www.e-revenue.go.th พร้อมกรอกข้อมูลหมายเลขบัตรประชาชน และเบอร์โทรศัพท์ นั้น
กรมสรรพากรขอเรียนว่า ในกรณีการขอหลักฐานประกอบการพิจารณาคืนภาษี กรมสรรพากร ไม่มีนโยบายการขอสําเนาบัตรประชาชนจากผู้เสียภาษี และหากมีการขอหลักฐานเพื่อประกอบการพิจารณาคืนภาษี กรมสรรพากรกําหนดให้ผู้เสียภาษีนําส่งเอกสารหลักฐานผ่าน 4 ช่องทาง ดังนี้
1 ทางโทรสาร ตามหมายเลขที่ได้รับแจ้ง
2. ทางไปรษณีย์
3. ด้วยตนเอง
4. เว็บไซต์กรมสรรพากร www.rd.go.th ด้วยรหัสผู้ใช้และรหัสผ่านเดียวกับการยื่นแบบฯ ผ่านอินเทอร์เน็ต
หากผู้เสียภาษีได้รับจดหมายขอให้ส่งหลักฐานประกอบการพิจารณาคืนภาษีในลักษณะดังกล่าว โปรดอย่าหลงเชื่อ สําหรับผู้ที่มีข้อสงสัยขอให้สอบถามข้อมูลเพิ่มเติมได้ที่ศูนย์สารนิเทศสรรพากร โทร. 1161 สํานักงานสรรพากรพื้นที่ หรือสํานักงานสรรพากรพื้นที่สาขา ทุกแห่งทั่วประเทศ ในวันและเวลาราชการ
รัฐบาลไทย-ข่าวทำเนียบรัฐบาล-รายชื่อห้องปฏิบัติการตรวจเชื้อ SARS-CoV-2
วันเสาร์ที่ 14 มีนาคม 2563
รายชื่อห้องปฏิบัติการตรวจเชื้อ SARS-CoV-2
ที่ผ่านการทดสอบความชํานาญทางห้องปฏิบัติการในเครือข่ายรัฐและเอกชน
รายชื่อห้องปฏิบัติการตรวจเชื้อ SARS-CoV-2ที่ผ่านการทดสอบความชํานาญทางห้องปฏิบัติการในเครือข่ายรัฐและเอกชน รวม 35 แห่ง
1.คณะแพทย์ศาสตร์ ศิริราชพยาบาล
2. คณะแพทยศาสตร์ รพ.รามาธิบดี
3. คณะแพทยศาสตร์ จุฬาลงกรณ์มหาวิทยาลัย
4.รพ.ราชวิถี
5. สถาบันบําราศนราดูร
6. คณะแพทยศาสตร์ มหาวิทยาลัยสงขลานครินทร์
7. รพ.บํารุงราษฎร์
8. คณะสหเวชศาสตร์ มหาวิทยาลัยธรรมศาสตร์
9. รพ.มหาราชนครราชสีมา
10. คณะเวชศาสตร์เขตร้อน มหาวิทยาลัยมหิดล
11. รพ.ศรีนครินทร์ คณะแพทยศาสตร์ มหาวิทยาลัยขอนแก่น
12. ศูนย์วิจัยมาลาเรียโซโคล ห้องปฏิบัติการจุลชีววิทยา
13. รพ.ลําปาง
14. รพ.สวรรค์ประชารักษ์
15. บริษัท ไบโอ โมเลกุลาร์ แลบบอราทอรีส์ (ประเทศไทย)
16.สถาบันวิจัยวิทยาศาสตร์การแพทย์ทหาร (ฝ่ายไทย)
17.สถาบันวิจัยวิทยาศาสตร์การแพทย์ทหาร (ฝ่ายสหรัฐอเมริกา)
18. สํานักป้องกันและควบคุมโรคเขตเมือง
19. สํานักงานป้องกันควบคุมโรคที่ 4 สระบุรี
20. รพ.นครปฐม
21. สถาบันวิทยาศาสตร์สาธารณสุข (ส่วนกลาง)
22. ศูนย์วิทยาศาสตร์การแพทย์ 14 แห่ง
รัฐบาลไทย-ข่าวทำเนียบรัฐบาล-สถานการณ์คุณภาพสิ่งแวดล้อม ปี 2562 และเรื่องที่ต้องทำอย่างเร่งด่วน
วันศุกร์ที่ 24 มกราคม 2563
สถานการณ์คุณภาพสิ่งแวดล้อม ปี 2562 และเรื่องที่ต้องทําอย่างเร่งด่วน
วันศุกร์ที่ 24 มกราคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
​รัฐบาลให้ความสําคัญกับการดูแลรักษาสิ่งแวดล้อม เพื่อคุณภาพชีวิตที่ดีของประชาชน โดยมี 4 เรื่องที่ต้องดําเนินการอย่างเร่งด่วน คือ การแก้ไขปัญหาค่าฝุ่นละอองขนาดเล็ก หรือ PM2.5 การจัดการขยะพลาสติกแบบใช้ครั้งเดียว การจัดการขยะอิเล็กทรอนิกส์ และการกัดเซาะชายฝั่ง โดยหน่วยงานที่เกี่ยวข้องได้วางมาตรการบริหารจัดการปัญหาทั้งระยะสั้น และระยะยาว เช่น เชื่อมโยงระบบขนส่งสาธารณะ กําหนดเขตพื้นที่จํากัดปริมาณรถยนต์ ส่งเสริมการรวมกลุ่มในการบริหารจัดการขยะมูลฝอยด้วยวิธีที่เหมาะสม และพัฒนากลไกความร่วมมือระหว่างประเทศ เพื่อเป็นภาคีความร่วมมือในการบริหารจัดการทรัพยากรทางทะเลและชายฝั่ง เป็นต้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี